b'\n_START_ARTICLE_\nTorben Royal\n_START_SECTION_\nHistorie\n_START_PARAGRAPH_\nRoyal er f\xc3\xb8dt i byen H\xc3\xb8jslev der ligger imellem Skive og Viborg. Her begyndte han som 5-\xc3\xa5rig at spille fodbold i H\xc3\xb8jslev Idr\xc3\xa6tsforening, og det viste sig hurtigt at der var talent i den unge mand. Som 15-\xc3\xa5rig rykkede han i 1993 sydp\xc3\xa5 til Viborg FF, hvor han var en markant forsvar- og midtbanespiller p\xc3\xa5 klubbens ungdomshold._NEWLINE_I marts 1994 kom bel\xc3\xb8nning for den h\xc3\xa5rde tr\xc3\xa6ning da han blev udtaget til U-16 landsholdet. Her spillede han 3 kampe ved en turnering i \xc3\x98strig. I august 1994 gik turen igen til \xc3\x98strig med et ungdomslandshold. Denne gang var Torben Royal udtaget til U-17 landsholdet som skulle spille en 4-nationers turnering i byen Andorf. En m\xc3\xa5ned senere spillede Royal de sidste 2 kampe i r\xc3\xb8dt og hvidt, da han var p\xc3\xa5 banen i 2 EM-kvalifikations kampe for U-17 landshold i R\xc3\xb8nne mod Sverige og Irland._NEWLINE_Da han fyldte 18 \xc3\xa5r skrev han en professionel kontrakt med Viborg FF samtidig med at han l\xc3\xa6ste HH p\xc3\xa5 en Team Danmark ordning. Han fik debut for f\xc3\xb8rsteholdet i 1997 i en 1. divisionskamp mod N\xc3\xa6stved Boldklub og oplevede da klubben rykkede op i Superligaen for\xc3\xa5ret 1998. Royal fik en alvorlig korsb\xc3\xa5ndsskade i h\xc3\xb8jre kn\xc3\xa6 og n\xc3\xa5ede aldrig at spille en kamp i Superligaen. Efter flere skader og operationer g\xc3\xa5r han i august 1999 til kontrol p\xc3\xa5 Viborg Sygehus. Han kunne m\xc3\xa6rke en lille knude i h\xc3\xb8jre l\xc3\xa5r som irriterede ham is\xc3\xa6r n\xc3\xa5r han k\xc3\xb8rte bil. Efter en scanning sendes han videre til \xc3\x85rhus Kommunehospital. I september kom svaret p\xc3\xa5 pr\xc3\xb8verne og diagnosen sagde at der var en kr\xc3\xa6ftknude p\xc3\xa5 st\xc3\xb8rrelse med en knytn\xc3\xa6ve i h\xc3\xb8jre l\xc3\xa5r._NEWLINE_Royal skulle opereres og l\xc3\xa6gerne lovede at han kan kunne g\xc3\xa5 normalt efter at de har fjernet knuden i l\xc3\xa5ret. Men da de opererer ham i midten af september 1999 opdager de at kr\xc3\xa6ften har spredt sig til knoglerne, og de lukker s\xc3\xa5ret igen uden at g\xc3\xb8re noget. Da Torben Royal v\xc3\xa5gner op fort\xc3\xa6ller l\xc3\xa6gerne ham at de er n\xc3\xb8dt til at amputere hele benet for at fjerne kr\xc3\xa6ften fra kroppen. Efter den anden operation i slutningen af september v\xc3\xa5gner han op uden h\xc3\xb8jre ben. I oktober 1999 gik det l\xc3\xb8s med otte ugers kemoterapi. Kemokuren sluttede med en marvtransplantation fra april til maj 2000, hvor han var isoleret i tre uger. Han fik str\xc3\xa5ler, kemoterapi og blodtransfusion. I l\xc3\xb8bet af tre uger taber Torben Royal sig 12 kg, og v\xc3\xa6gten er nede p\xc3\xa5 under 50 kg._NEWLINE_I sommeren 2000 er Torben s\xc3\xa5 meget klar efter operationen at han startede p\xc3\xa5 Skive Handelsskole for at f\xc3\xa6rdigg\xc3\xb8re sin handelseksamen og derefter finde en elevplads. Det lykkedes og den 4. september 2000 startede Royal som kontorelev hos \xc3\x98stergaard M\xc3\xb8bler i Roslev._NEWLINE_B\xc3\xa5de Torben Royal og Viborg FF fik erstatning fra forsikringselskabet, og Royal brugte bl.a. lidt af sine penge p\xc3\xa5 en Audi A3 ombygget til handicapbil.'